Soos 'n vis in die water
Hierdie is vir my 'n moeilike post, maar 'n belangrike een. Dit kan bietjie confusing ook wees, maar hier gaan ons...
Ek probeer om die punt te maak dat 'n Christen 'n nuwe spesie is. Dat daar iets so drasties in ons verander die dag wat ons to bekering kom. Iets so radikaal dat as ons meer bewus word daarvan sal ons idee en ons ervaring van Christen wees net so radikaal verander.
Om Christen te word is so 'n enorme verandering, dit is soos 'n bok wat skielik in staat is om asem te haal onder die see. Daar ontwikkel nuwe "dinge" in jou wat jou instaat maak om die wereld van God te sien. Die wereld soos God dit sien. Geestes oe, geestes ore, geestes mond ensovoorts. Maar ek praat nie hier van spiritualisme nie. Ek praat nie hier van enige vorm van "weird" geestelike ervarings nie.
Ek praat hier van 'n ander Lewe. 'n Lewe vry van enige sonde, swakheid, swaarmoedigheid, ongeduld al daardie dinge wat ons elke dag ken en ervaar, is nie deel van hierdie lewe nie.
Dit is die Lewe wat Christus gekom het om te gee. En dit is die lewe in oorvloed. Maar net soos 'n bok dit moeilik sal glo as jy vir hom se dat hy nou skielik onder water kan asemhaal. Dit wil se dat hy van spesie verander het. Net so moeilik is dit vir ons om dit te aanvaar wat ons nie kan sien.
Die probleem is, niks van ons ou natuur, is in staat om hierdie nuwe Lewe in ons te verstaan of te "leef" nie. Alles moet van nuuts af ontwikkel.
Soos 'n bok sal sukkel om deur die water te gly met sy maer lang pote, so is ons ou natuur totaal onbeholpe in ons nuwe natuur.
Die grootste fout wat hierdie bok kan maak is om te probeer om met sy ou spesie ledemate probeer om 'n suksesvolle vis te wees. Dit sal nooit werk nie. Hy sal moet wag. Totdat al sy nuwe ledemate uitgegroei is en hy volledig vis is.
Dit is die fataliteit wat ons ook in die gesig staar. Vir eeue word ons vertel dat ons bloot hoef nuwe dinge aan te leer, dan is ons goeie Christene.
Dit is 'n groot fout, wat ons moet leer is om te wag sodat God ons kan verander in die nuwe spesie wat ons reeds is.
Ek lees nou die dag hierdie stukkie in 'n email, ek plaas net die eerste deel, want dit is relevant:
Die klein vissie swem, duidelik gestres, op en af in die middel van die oseaan. Hy swem by die groot vis verby,en die ou kan sommer dadelik sien daar's fout. Hy roep die klein vissie terug en vra hom waarna hy so ernstig opsoek is.
Die vissie sê toe dat hy dringend opsoek is na water, want hy't iemand hoor sê dat 'n vis doodgaan sonder water. Die groot vis, duidelik al 'n "old campaigner", antwoord: "Maar Vissie, jy swem nog jou hele lewe lank in diewater...!"
Soos 'n vis in die water is ons IN Christus. Altyd. Daar gaan nie 'n oomblik verby dat ons veiligheid of ons sekerheid in twyfel is nie.
Hiervan is ek oortuig: geen dood of lewe of engele of magte of teenswoordige of toekomstige dinge of kragte 39 of hoogte of diepte of enigiets anders in die skepping kan ons van die liefde van God skei nie, die liefde wat daar is IN Christus Jesus ons Here.
Het jy gesien IN CHRISTUS JESUS.
Iemand het eendag gese, voordat daar iets by ons kan uitkom, moet dit eers deur Christus gaan. En dit is waar.
Dit is altyd waar!!.
Maar dit laat vra ontstaan soos. "Waar was Christus toe dit gebeur het of dat gebeur het?"
Hy was daar, en hy het dit toegelaat. Christus is nie 'n "fairy" nie. Hy sal alles doen en alles toelaat wat jou 'n groter idee van Hom sal gee, en gaan Hy aan totdat Hy alles vir jou is. Dit is sy guarantee. Hy is 'n jaloerse God, jy is syne en net syne.
Dit mag scary klink, gaan lees Job. Dit is scary, maar in die laaste hoofstuk se Job iets wat ek na smag elke keer as ek sien hoe dinge om my inmekaar val. Hy se: "Tot nou toe het ek net gehoor wat mense van U sê, maar nouhet ek U self gesien," Job 42:5.
Dit is sy wil vir elkeen van sy kinders. Dat ons Hom moet SIEN. Die ding is dat as dit sy wil is, GAAN dit gebeur, sy wil kom altyd tot uitvoering.
So, jy kan dit nie vryspring, en as ek my opinie kan gee, jy WIL dit nie vryspring en jy HOEF dit nie vry te spring, want Hy het jou lief en Hy laat alles ten goede meewerk vir die wat hy liefhet.
Ek dink ongelukkig glo baie van ons nog dat slegte goed straf is van God, dat dit gebeur omdat ons geloof nie sterk genoeg is nie of om watter rede ook al.
Oorweeg dit bietjie om te dink dat ALLES van God af kom. "Uit Hom, deur Hom en tot Hom is alle dinge".
Moet nie God se werk en teenwoordigheid in jou lewe onderskat nie.
Moet ook nie so arrogant wees om te dink dit gaan oor jou nie.
Hy het 'n baie groter doel as om jou of my gelukkig te maak.
En dit is Sy eie heerlikheid. Sy seun is sy heerlikheid. Sy doel is om sy seun te verheerlik. Ons baat daarby.Hy het ons gekies om deel te wees van hierdie verheerliking.